Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1812

d) a hegesztett kötések száma a lehetõ legalacsonyabb legyen. 4.091. A fém nyomáshatároló felület lehetõleg olyan kialakítású legyen, hogy akadályozza meg az anyaghibákból eredõ repedés-terjedését. El kell kerülni az olyan állapotokat és kialakítások alkalmazását, melyek a hûtõközeg nyomáshatároló felület szerkezeti elemeinek ridegtöréséhez vezethetnek. 4.092. Ahol egy tömítés vagy egy nyomástartó szerkezeti elem szivárgása a biztonsági megítélés szerint nagymérvû radioaktív kibocsátással járhat, ott megfelelõ redundanciát vagy másfajta megoldást kell alkalmazni, ha a megbízhatóság – ilyen módon – ugyanarra a szintre növelhetõ. 4.093. Az elzáró szerelvényeket úgy kell elhelyezni, hogy mûködtetésükkel minimalizálni lehessen a hûtõkörök elõrelátható törésének következményeit. A primerkörbõl elágazó csõrendszerek esetében az elzáró szelepeket olyan közel kell elhelyezni a primerkörhöz, amennyire csak lehetséges. 4.094. A nyomás alatt álló rendszerekbe, rendszerelemekbe megfelelõ biztonsági szelepeket kell betervezni, és biztosítani kell az idõszakos ellenõrzések lehetõségét. A radioaktív kibocsátás potenciális veszélyét minimalizálni kell. 4.095. Meghibásodás, belsõ vagy külsõ veszély nem okozhatja azon biztonsági rendszer, rendszerelem mûködésképtelenségét, amelyet éppen az adott események elhárítására terveztek. Ezért az ellenõrzõ (szabályzó) rendszereket, rendszerelemeket és a biztonsági rendszereket, rendszerelemeket fizikailag el kell egymástól különíteni, vagy biztosítani kell, hogy a szabályozó rendszer bármely elemének vagy csatornájának meghibásodása esetén a biztonsági rendszer bármely olyan eleme vagy csatornája, amely a szabályozó és biztonsági rendszernek közös eleme, teljesíti a biztonsági rendszer megbízhatóságával, redundanciájával és függetlenségével kapcsolatos követelményeket. 4.096. A biztonsági rendszerek, rendszerelemek és azok segédrendszerei olyan kialakításúak legyenek, hogy minimalizálják a belsõ és külsõ veszélyek hatásait, és a meghibásodott biztonsági rendszerek, rendszerelemek közötti kölcsönhatásokat (pl. repülõ tárgyak, törött csõvég csapódása, kiömlõ folyadék okozta dinamikus hatások, elárasztás ellen). 4.097. Biztosítani kell az egyes egységekkel szemben támasztott megbízhatósági követelmények súlyának megfelelõen a biztonsági rendszerek, rendszerelemek üzem közbeni vagy a kutatóreaktor élete során rendszeres idõszakonkénti mûszeres ellenõrzését és felülvizsgálatát. Ha ez a különösen nehéz körülmények miatt nem biztosítható, akkor vagy további tervezési intézkedések szükségesek a hiányosság ellensúlyozására vagy igazolni kell, hogy a megfelelõen hosszú ideig tartó mûködés ilyen intézkedések nélkül fenntartható. 4.098. Ahol olyan rendszert vagy rendszerelemet alkalmaznak, melynek megbízhatóságát alapvetõen számítógépes programja határozza meg, ott a számítógépes program fejlesztése és teljes életciklusa alatt a nemzetközi ajánlásoknak megfelelõ technikákat és szabványokat kell felhasználni, és az ezeknek való megfelelést kell célként kitûzni. 4.099. A tervezésnek biztosítania kell, hogy az üzemeltetõ személyzet kezdeményezhesse biztonsági funkció teljesülését és a szükséges intézkedések megtételét, valamint foglalkozhasson a biztonságot érintõ körülményekkel, de a biztonsági rendszerek, rendszerelemek helyes mûködését semmikor ne zavarhassa. 4.100. A tervezés során figyelemmel kell lenni az üzemzavari óvóintézkedések végrehajthatóságára, a fizikai védelem speciális követelményeire és a leszerelhetõségre. 4.2.7. A tervezési adatok és modellek 4.101. Modelleket kell alkalmazni a tervezés támogatására, megfelelõségének igazolására és a kutatóreaktor biztonságát érintõ körülmények bármely idõpillanatban való leírására. Ezek a modellek elismert tudományos értelmezésen alapuljanak, és a szükséges feltételezések vagy alkalmazott közelítések bizonyíthatóan a biztonság irányába mutassanak. 4.102. Az analitikai modelleket teljes terjedelmükben, vagy, ahol ez nem megoldható, modellrészenként, a kutatóreaktor várható állapotát a legnagyobb pontossággal leíró kísérletekkel kell igazolni. Figyelembe kell venni a kutatóreaktor várható állapotának kísérleti elemzésekor jelentkezõ bizonytalanságokat. Ahol megoldható, ott az elemzések független ellenõrzését el kell végezni különbözõ eljárások vagy analitikai modellek alkalmazásával. 4.103. A tervekben és a biztonsági elemzésben felhasznált adatok megfelelõségét be kell mutatni fizikai adatok, kísérletek vagy más megfelelõ eszközök alkotta referencia alapján. Ahol az adatok alkalmazásában bizonytalanság mutatkozik, ott a bizonytalanságot a biztonság irányába ható megfelelõ konzervativizmussal kell kiküszöbölni. Jól megalapozott alátámasztás hiányában a rendelkezésre álló adatokból nem szabad extrapolálni. 4.2.8. A szilárdsági elemzés 4.104. Szilárdsági elemzéssel kell alátámasztani a tervekben foglaltakat, és igazolni kell azt, hogy a vizsgált teherviselõ elem élettartama elegendõen hosszú, figyelembe véve a teljes élettartam során lezajló folyamatokat is. Az elemzéseket igazolt módszerekkel kell elvégezni és szükség szerint modellvizsgálatokkal kell kiegészíteni. 4.105. Az elemzésekben felhasznált adatoknak kellõképpen konzervatív közelítésbõl kell származniuk. Figyelembe kell venni a szerkezeti anyagok degradációjához vezetõ anyagtulajdonságokat. 4.106. Ahol ez szükséges, vizsgálni kell, hogy a kapott eredmények, figyelembe vett adatok, és számítási módszerek mennyire érzékenyek a kiválasztott elemzési módszerre. 4.107. A tudomány által általánosan elfogadott törési mechanizmusokat kell figyelembe venni azoknál az alkatrészeknél, amelyek speciális figyelmet igényelnek, és azoknál ahol ez szükséges. 4.2.9. Az építmények 4.108. Az építménynek tervezésekor figyelembe kell venni a telephely vizsgálatok alapján várható környezeti hatásokat. Az építményeknek meg kell felelniük a radioaktív anyagok tulajdonságaiból és a biológiai védelem szükségességébõl adódó igényeknek. 4.109. A megfelelõ szabályzatok és szabványok szerint vizsgálatokat kell végezni annak igazolására, hogy az építmények elviselik mindazokat a terheléseket, melyek üzem közben vagy üzemzavari helyzetben érik õket. 4.110. A kutatóreaktor építményeit biztonsági osztályokba kell sorolni, annak megfelelõen, hogy meghibásodásuk, tönkremenetelük milyen következményekkel jár. Egyértelmûen meg kell adni, hogy mi az a biztonsági funkció, amit ellát. 4.111. Az építmények a várható üzemi események és feltételezett üzemzavarok során megkívánt viselkedését a biztonsági osztályban elfoglalt helye szerinti súlyozással kell meghatározni. 4.112. Ha az építmények statikus és dinamikus szerkezeti terheléseit elemezni szükséges, az elemzõ módszernek kellõképpen igazoltnak kell lennie és ha szükséges, modellvizsgálatokat is kell végezni. 4.113. Folyadék vagy gáznemû közeg megtartására vagy szivárgásának megakadályozására szolgáló építmény tömörségét az üzembe helyezés elõtt meg kell vizsgálni abból a célból, hogy a tervezési követelmény teljesül-e. 4.114. Biztosítani kell a rendszeres felügyelet lehetõségét a folyóvíz elárasztás elleni védõmûvek esetén. A felügyeletnek ki kell terjednie az eróziós és a szerkezeti anyagokat érintõ degradációs folyamatokra, melyek a telephelyet veszélyeztethetik. 4.2.10. Karbantartás, felügyelet és ellenõrzés 4.115. A tervezés során biztosítani kell, hogy lehetõség legyen minden biztonsági rendszer, rendszerelem periodikus felülvizsgálatára, a szerkezeti épség és a tömörség megállapítására, funkciópróbájuk, anyagvizsgálati programjuk végrehajtására a besugárzás hatásának és a szerkezeti anyagok öregedésének meghatározása céljából. 4.116. A tervezés során meg lehessen gyõzõdni, illetve az üzemeltetés során meg kell gyõzõdni arról, hogy nincsenek elfogadhatatlan hibák a biztonsági rendszereken és rendszerelemeken, továbbá, hogy tulajdonságaik nem rosszabbodtak elfogadhatatlan mértékben a különbözõ igénybevételek hatására. 4.117. A biztonsági rendszerek, rendszerelemek funkciópróbájának, karbantartásának és felülvizsgálatának gyakoriságát, lefolytatásának követelményeit a tervezés során úgy kell meghatározni, hogy összhangban legyen a biztonsági rendszer, rendszerelem biztonsági osztályba sorolásával. 4.118. Az üzembe helyezés elõtt minden biztonsági rendszert, rendszerelemet típus vizsgálatnak kell alávetni legalább olyan körülmények között, amelyek megfelelnek a várható üzemi események és feltételezett üzemzavarok során lehetséges legrosszabb feltételeknek. A biztonság szempontjából különösen fontos rendszereknél, rendszerelemeknél és abban az esetben, ha nincs lehetõség a legsúlyosabb körülmények közötti üzemképesség igazolására, üzembe helyezési vagy szerelés ellenõrzési referencia adatokat kell bemutatni az üzem közbeni ellenõrzési eredményekkel való összehasonlítás céljából. 4.119. Üzembe helyezési és üzem közbeni felügyeleti és ellenõrzési eljárásokat kell alkalmazni a kezdeti és a folyamatos minõség és megbízhatóság biztosítására. Az ilyen felügyeletnek elegendõn terjedelmesnek és gyakorinak kell lennie, hogy megfelelõen biztosítsa bármilyen öregedés észlelését. 4.120. A kutatóreaktor és a biztonsági rendszerek, rendszerelemek tervezése, kialakítása olyan legyen, hogy segítse a felülvizsgálat, ellenõrzés, karbantartás, módosítás, esetleges javítás és csere elvégzését annak érdekében, hogy a létesítmény biztonságos állapota a teljes élettartam során mindenkor fenntartható legyen. 4.121. A biztonsági rendszereknél, rendszerelemeknél a velük szemben támasztott – a biztonsági osztályba sorolásnak megfelelõ – megbízhatósági követelmények súlyának megfelelõen biztosítani kell a rendszerek, rendszerelemek üzem közbeni vagy a kutatóreaktor élete során rendszeres idõszakonkénti mûszeres ellenõrzését és felülvizsgálatát. Ha ez a különösen nehéz körülmények miatt nem biztosítható, akkor vagy további tervezési intézkedések szükségesek a hiányosság ellensúlyozására vagy igazolni kell, hogy a megfelelõen hosszú ideig tartó mûködés ilyen intézkedések nélkül fenntartható. 4.122. Azokon a területeken, ahol a kutatóreaktor tervezésére vonatkozó reprezentatív anyagok és paraméterek az idõ múlásával megváltozhatnak, ott biztosítani kell ezen anyagok, paraméterek és a degradációs hatás jellemzõinek rendszeres mérését. 4.2.11. Az élettartam 4.123. A tervezésnél figyelembe kell venni az öregedési folyamatokat beleértve korróziót, eróziót, a méretek változását, a fáradást, a környezet kémiai és fizikai hatásait. A rendszerek és rendszerelemek eredeti állapotának és az öregedés mértékének meghatározásánál figyelembe kell venni a lehetséges bizonytalanságokat. 4.124. Már a tervezés idõszakában kell elemezni, értékelni és meghatározni a biztonság szempontjából fontos rendszerek, rendszerelemek megengedhetõ élettartamát, különös tekintettel azokra, amelyek cseréje a megítélés szerint nehezen vagy gyakorlatilag nem valósítható meg. Megfelelõ korlátokat és feltételeket kell szabni az idõfüggõ rosszabb állapotba kerülési folyamat lassítására és kedvezõtlen hatásainak csökkentésére, elviselésére. Egyértelmû mûködési mutatókat, teljesítendõ kritériumokat kell megfogalmazni az ilyen rendszerek, rendszerelemek elhasználódási, illetve üzemben tarthatósági feltételeinek és idejének meghatározásához. 4.125. A tervezés idõszakában meg kell határozni a biztonság szempontjából fontos rendszerek és rendszerelemek baleseti körülményekre vonatkozó élettartamát. 4.2.12. Szerkezeti anyagok 4.126. A kutatóreaktor élettartama alatt, minden várható üzemi esemény és üzemzavar során a szerkezeti anyagoknak megfelelõ alakíthatósági (nyúlási) tartalékkal kell rendelkezniük, pl. a ridegedés elfogadható határérték alatt tartása céljából. 4.127. A radioaktív sugárzásnak kitett rendszereket, rendszerelemeket olyan anyagból kell gyártani, amelyek a lehetõ legkevésbé hajlamosak felaktiválódásra és a neutronsugárzás okozta ridegedésre. 4.128. A szerkezeti anyagok tulajdonságai, az anyagok besugárzása, a besugárzás anyagjellemzõkre gyakorolt hatása, a tervezési feszültségek és az anyaghibák kritikus méretei meghatározásánál megalapozott biztonsági együtthatókat kell alkalmazni. 4.129. A szerkezeti anyagok kiválasztásánál az alábbi szempontokat kell figyelembe venni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes